आज ओबामा के नेतृत्व वाला अमेरीका वैसी घिनौनी हरकत करने से बचेगा, जैसा अतीत में उसने घाना के अन्क्रूमा, चिली के अयेन्दे और मिश्र के सादात के खिलाफ किया था। वियेतनाम-जैसी गलती भी वह नहीं दुहराना चाहेगा। ऐसे में, मुझे पूरा विश्वास है कि शावेज अपने अभियान में सफल होंगे। आज उनके देश के अन्दर जो मुट्ठीभर अमीर उनका विरोध कर रहे हैं, कल को देश की खुशहाली देखकर वे भी शावेज के समर्थक बन जायेंगे- ऐसी मैं आशा करता हूँ। हालाँकि अमेरीका को बिलकुल “शरीफ” देश समझना भी भूल होगी। हो सकता है, अपनी नीति में परिवर्तन लाते हुए सेना के ‘जेनरलों’ के बजाय ‘अमीरों’ के माध्यम से ही सी.आई.ए. कोई खतरनाक चाल चल दे!